|  |
| --- |
|  |
| **Република Србија** |
| **Аутономна Покрајина Војводина** |
| **Општина Нови Кнежевац** |
|  |
| 23330 Нови Кнежевац • Краља Петра I Карађорђевића бр.1 |
| ПИБ: 101460424 • матични број: 08385327 |
| телефон: (0230) 82-055 • fax: (0230) 82-076 |
| [www.noviknezevac.rs](http://www.noviknezevac.rs/) |

Н А Ц Р Т

### ПЛАН РАЗВОЈА КУЛТУРЕ ОПШТИНЕ НОВИ КНЕЖЕВАЦ ЗА ПЕРИОД ОД 2024. ДО 2028. ГОДИНЕ

Нови Кнежевац, 16.01.2024.

# УВОД

ПЛАН РАЗВОЈА КУЛТУРЕ ОПШТИНЕ НОВИ КНЕЖЕВАЦ ЗА ПЕРИОД ОД 2024. ДО

2028. ГОДИНЕ (у даљем тексту: План развоја културе) представља основни документ културне политике општине Нови Кнежевац, којим се утврђују правци деловања, циљеви и приоритети развоја културе и начини спровођења културне политике за подручје општине Нови Кнежевац, a складу са надлежностима дефинисаним Статутом Општине.

План развоја културе је израђен на основу **Закона о култури** («Сл. гласник РС», бр.72/2009, 13/2016, 30/2016 – испр. и 6/2020) и **Одлуком о приступању израде Плана развоја културе општине Нови Кнежевац за период 2024-2028. године** („Сл. лист општине Нови Кнежевац“ број16/2023).

У процесу израде документа проучен је Предлог **Стратегије развоја културе Републике Србије од 2020. до 2029. године** који је усвојила Влада Републике Србије у марту 2020. године (Стратегија није усвојена на седници Народне скупштине до тренутка израде Плана развоја културе), а који уређује циљеве и приоритете развоја у области културе, плански и систематски регулише јавни интерес у области културе и одређује стратешке приоритете развоја културе наше земље, те као такав, представља ослонац за израду планских докумената у овој области на локалном нивоу.

Такође, План развоја културе је у складу са **Стратешким приоритетима развоја културе Републике Србије од 2021. до 2025. године** које је донело Министарство културе и информисања (усвојени Закључком Владе Републике Србије 05 бр. 6-213/2021-1 од 21.1.2021.г.), као и **Агендом одрживог развоја до 2030. године** и 17 циљева одрживог развоја (ЦОР) које су усвојиле све државе чланице Уједињених нација, а која представља глобални стратешки оквир за одрживи развој коме треба да стреме све државе чланице и међународни релевантни актери. Агенда 2030 пружа основу за визију развоја као одрживог просперитета и укључује три димензије одрживог развоја: економски раст, социјалну инклузију и заштиту животне средине.

Стратегија развоја културе Републике Србије од 2020. до 2029. године заснована је на начелима: опредељеност за заштиту и неговање националне културе; заштита културних права националних мањина; унапређење узајамног разумевања и равноправно укључивање осетљивих група у културни живот; заштита и вредновање културног наслеђа као необновљиве и јединствене заоставштине; подстицање и промовисање уметничког стваралаштва као слободног израза људског духа; широка доступност културе и равноправно и активно учешће у културном животу; развој међународне културне сарадње и доприношење угледу земље у свету и подршка савременим моделима финансирања и схватање културе као привредног потенцијала.

Акциони план, као саставни део Предлога Стратегије развоја културе Републике Србије од 2020. до 2029.г., предвиђа начин остваривања постављених циљева, који обухватају: промишљену законодавну активност и одговорну кадровску политику; затим опредељеност за заштиту и неговање националне културе; заштиту културних права националних мањина и других осетљивих друштвених група и унапређење узајамног разумевања. Такође, Акциони план подразумева широку доступност културе и равноправно учешће у културном животу; развој културних потреба грађана, посебно деце

и младих, нарочито путем медија; заштиту и вредновање културног наслеђа као необновљиве и јединствене заоставштине, подстицање и промовисање уметничког стваралаштва као слободног израза људског духа; као и активно учешће у међународној културној размени и доприношење угледу земље у свету; савремене моделе финансирања и схватање културе и као значајног привредног потенцијала.

Сви појмови у Плану развоја културе употребљени у мушком граматичком роду обухватају мушки и женски род лица на која се односе.

# МЕТОДОЛОГИЈА РАДА

**Стварање предуслова за реализацију процеса израде Плана развоја културе** - Први корак у процесу израде овог докумета било је формирање Радне групе за израду Плана развоја културе општине Нови Кнежевац за период од 2024. до 2028. године и дефинисање динамике будућих активности како би финални стратешки документ био усвојен на седници општинског већа до краја 2023. године. У припремној фази договорено је да План развоја културе буде стратешки документ који планира активности за период од четири године (2024 - 2028.).

Радна група за израду предлога Плана развоја културе општине Нови Кнежевац за период 2024 - 2028. године, образована је Решењем број II-642-21/2023 од 24.11.2023. године у следећем саставу:

* 1. Недељко Кришанов - члан Већа општине Нови Кнежевац, председник Радне групе
  2. Габријела Ромхањи – директорица Народне библиотеке „Бранислав Нушић“, члан
  3. Александра Нецков, директорица основне музичке школе, члан
  4. Александра Гајин – директорица предшколске установе „Срећно дете“, члан
  5. Зоран Карановић – директор основне школе „Јован Јовановић Змај“, члан
  6. Радивој Ћирић – представник општинске управе Нови Кнежевац, заменик координатора
  7. Дејан Мијатов – представник општинске управе Нови Кнежевац, координатор

**Прикупљање релевантних података за израду Плана развоја културе** је један од кључних корака у процесу израде документа. Прикупљани су следећи подаци: демографски и географски подаци, подаци о субјектима у култури на територији општине Нови Кнежевац, подаци о издвајањима за културу у локалној самоуправи, подаци о активностима и ресурсима локалних институција.

**Стратешко планирање** – на основу сагледане ситуације и прикупљених података, дефинисани су правци развоја општине и приоритети у области културе. У дефинисању и креирању конкретних активности, поред наведених података, кључну улогу је имала анализа локалних ресурса, односно реалне могућности општине Нови Кнежевац.

**Спровођење јавне расправе -** Јавна расправа је спроведена од 16.01.2024 до 30.01.2024

**Усвајање Плана развоја културе општине Нови Кнежевац** – финални корак у процесу израде Плана развоја културе општине Нови Кнежевац је усвајање документа.

# ОПШТИ ПОДАЦИ О ОПШТИНИ НОВИ КНЕЖЕВАЦ

Општина Нови Кнежевац захвата крајњи североисточни део Републике Србије и Аутономне Покрајине Војводине и најсевернији део Баната.

Удаљена је од већих центара (Суботица 40км, Кикинда 50км, Нови Сад 100км и Београд 180км), али добро повезана путним правцима ка овим местима посебно изласком на међународни аутопут Е-75 код Хоргоша (17км).



**Туристичко географски положај** општине је повољан, јер представља северо-источни део Војводине, који се налази на томеђи наше земље, Мађарске и Румуније. У општини постоје чак два друмска гранична прелаза (Ђала-Тисасигет и Рабе-Кибекхаза) ка Мађарској и повремено отворени прелаз ка Румунији, такође код места Рабе.

**Река Тиса** као природни водени пут представља привредни потенцијал, а већи значај има у смислу природног богатства. **Површина општине** је **305 км2**.

Северну границу у дужини од 21,2 км, чини део државне границе према Мађарској, дужином од 23,4 км се према југу граничи са општином Чока, према истоку, дужином од 14,9 км, излази на државну границу према Румунији, а западна граница је природна и њу чини део тока реке Тисе у дужини од 28,3 км са општином Кањижа.

**Број становника** у **9 насељених места** општине Нови Кнежевац је **11.269** (попис 2011. год.). По још увек незваничним информацијама из пописа 2023. године тренутно на подручју општине Нови Кнежевац живи приближно **8400** становника. Подручје новокнежевачке општине, са просечном надморском висином од око **80 m**, захвата највећу депресију Панонске низије. Лесни плато је зато острвастог карактера, испресецан алувијалним равнима дуж сливова са заосталим барама, ритовима и рукавцима њихових меандара. Као облик рељефа, ту су и мања лесно-пешчана еолска узвишења у виду греда и хумки.Такав рељеф је пресудно утицао за избор места за становање.

**Подручје општине Нови Кнежевац обухвата следећа насељена места:** Нови Кнежевац, Ђала, Српски Крстур, Банатско Аранђелово, Мајдан, Рабе, Подлокањ, Филић и Сигет.

**Табела 1:** Површине катастарских општина на подручју обухваћеним Просторним планом

|  |  |  |  |
| --- | --- | --- | --- |
| **Р.бр.** | **Катастарска општина** | **Површина (хектара)** | **Насеља** |
| **1.** | **КО Банатско Аранђелово** | **7.558,6753** | Б.Аранђелово, Подлокањ и Сигет |
| **2.** | **КО Ђала** | **2.734,8251** | Ђала |
| **3.** | **КО Мајдан** | **2.378,4068** | Мајдан, Рабе |
| **4.** | **КО Нови Кнежевац** | **12.726,0396** | Нови Кнежевац, Филић |
| **5.** | **КО Српски Крстур** | **5.135,1540** | Српски Крстур |
|  | **Укупно:** | **30.533,1008** | **9 насеља** |

*Извор: Просторни план општине Нови Кнежевац*

Општи подаци о Општини у поређењу са вишим територијалним јединицама

|  |  |  |  |  |  |  |  |
| --- | --- | --- | --- | --- | --- | --- | --- |
| **Територијална**  **јединица** | **Површина**  **(km2)** | **Пољопривредна**  **површина**  **(%)** | **Број**  **насеља** | **Становништво**  **(на дан 30.06.2013.)** | | **Катастарских**  **општина** | **Регистрованих**  **Месних**  **Заједница** |
| **укупно** | **на 1**  **km2** |
| **Општина** | **305** | **88,0** | **9** | **11.011** | **36** | **5** | **5** |
| **Округ** | **2.328** | **89,2** | **50** | **144.672** | **62** | **37** | **45** |
| **АПВ** | **21.614** | **82,3** | **467** | **1.912.095** | **88** | **446** | **551** |
| **РС** | **88.499** | **65,8** | **6.158** | **7.164.132** | **81** | **5.821** | **4.162** |

*Извор: Републички Завод за статистику Републике Србије*


# 3.1. Демографски подаци

***Основни демографски подаци***

*Укупан број становника, структура по полу, старости, национална структура*

|  |  |  |
| --- | --- | --- |
| **Показатељи** | **Нови Кнежевац** | **Србија** |
| Укупан број (попис 2011) : | *11269* | *7186862* |
| Процењен број становника (2019) | *10209* | *6945235* |
| Природни прираштај на 1000 становника (2019) | *- 8,5* | *- 5,3* |
| Смањење броја становника попис 2002 – 2011 | *9,41 %* | *4,15 %* |

По попису из 2011. године број становника општине Нови Кнежевац је 11.269 али по подацима републичког завода за статистику за 2019. годину процењује се да је укупан број становника 10.209 док је данас и тај број умањен као последица негативног односа наталитета и морталитета, а такође и економске миграције становништва. У периоду 2002/2011. односно између два пописа број становника општине се смањио за 9,41% што је значајно више од просечне стопе опадања броја становника у Републици Србији као целини где је број становника смањен за 4,15% у наведеном периоду.



*Становништво по великим старосним групама, 2015-2019*

|  |  |  |  |  |  |  |
| --- | --- | --- | --- | --- | --- | --- |
| ***Општина Нови Кнежевац*** | **Попис 2011** | **2015** | **2016** | **2017** | **2018** | **2019** |
| *Укупан број становника* | 11269 | 10761 | 10610 | 10461 | 10325 | 10209 |
| *Деца (0-14 година)* | 1607 | 1573 | 1569 | 1541 | 1515 | 1498 |
| *Млади (15-29 година)* | 2020 | 1805 | 1755 | 1726 | 1703 | 1685 |
| *Радно способно становништво (15-64)* | 7713 | 7248 | 7092 | 6948 | 6816 | 6687 |
| *Старије становништво (65 и више)* | 1953 | 1940 | 1949 | 1972 | 1994 | 2024 |

*Национална структура становништва*

Општина Нови Кнежевац је мултинационална средина и највећу етничку групацију чине Срби са 57% од укупног броја становништва. Мађари чине 29% становништва, Роми 8% и остале етничке заједнице (Албанци, Бошњаци, Бугари, Буњевци, Горанци, Југословени, Македонци, Муслимани, Немци, Румуни, Руси, Словенци, Украјинци, Хрвати и неопредељни као и регионална припадност) које заједно чине 6% укупног становништва општине Нови Кнежевац.

*Број становника на један објекат друштвених, културних, рекреативних активности[[1]](#footnote-1)*

|  |  |  |  |  |
| --- | --- | --- | --- | --- |
| **Општина** | **Процењен број становника 2019** | **Број друштвених објеката** | **Број културних објеката** | **Број објеката за рекреацију** |
| *Нови Кнежевац* | **10209** | **9** | **6** | **27** |

|  |  |  |  |  |  |
| --- | --- | --- | --- | --- | --- |
| ***Општина Нови Кнежевац*** | **2015** | **2016** | **2017** | **2018** | **2019** |
| *Број биоскопа\** | 1 | 1 | 1 | 1 | 1 |
| *Број пројекција\** | 10 | 14 | 16 | 12 | 16 |
| *Број посетилаца\** | 1000 | 1600 | 1600 | 1200 | 1600 |
| *Број музеја\** | 1 | 1 | 1 | 1 | 1 |
| *Број посетилаца\** | 200 | 400 | 450 | 400 | 500 |

*Упоредни преглед података са суседним општинама и у односу на покрајински и републички просек*

|  |  |  |  |  |
| --- | --- | --- | --- | --- |
| ***2019. година*** | **Нови Кнежевац\*** | **Кањижа** | **Сента** | **Чока** |
| *Број биоскопа* | **1** | 1 | / | / |
| *Број биоскопских пројекција* | **16** | 17 | / | / |
| *Број посетилаца бископа* | **1600** | 863 | / | / |

\*званично у сали позоришта се пуштају и биоскопске пројекције - подаци Општинске управе општине Нови Кнежевац (процена)

Број позоришта у општини Нови Кнежевац је 1 (једно) и у њему се сваке године одигра између 5-10 позоришних представа што за децу што за одрасле. Сала позоришта има 315 седишта, а процена је да је претежно попуњена између 30-100% капацитета у зависности од квалитета и реномеа извођача/програма.

*Посетиоци биоскопа на 100 становника -*  
*у односу републички и покрајински просек – 2015-2019. година*

# АДМИНИСТРАЦИЈА У КУЛТУРИ

Послове у области културе у општинској администрацији су у надлежности Одељења за локални економски развој које креира, спроводи и надзире годишње планове и програме, води рачуна о имплементацији планских докумената у области културе, припрема и реализује јавне позиве/конкурсе за финансирање/суфинансирање програма и пројеката у области културе и обавља остале послове на основу статутарних надлежности у овој области.

Од радних тела у области културе постоје:

* + Члан општинског већа задужен за културу
  + Комисија за избор пројеката у области културе

### Издвајање за културу из општинског буџета за 2022 године

### Конкурси за културу 2.000.000,00 динара

### Културне манифестације 2.196.188,00 динара

### Народна библиотека „Бранислав Нушић“ 8.570.718,00 динара

# ПРАВНИ ОКВИР

Најважнији правни акти којима се уређује област културе и којима се одређују надлежности у области културе:

### Устав Републике Србије („Службени гласник РС”, бр. 98/06)

Члан 190. тачка 4. Устава наводи да се општина, преко својих органа у складу са законом: стара о задовољавању потреба грађана у области просвете, културе, здравствене и социјалне заштите, дечје заштите, спорта и физичке културе.

### Закон о локалној самоуправи („Службени гласник РС”, бр. 129/07, 83/14, 101/16 и 47/18)

Чланом 20. су дефинисане надлежности јединице локалне самоуправе: „доноси програме развоја; оснива установе и организације у области основног образовања, културе, примарне здравствене заштите, физичке културе, спорта, дечје заштите и туризма, прати и обезбеђује њихово функционисање; организује вршење послова у вези са заштитом културних добара од значаја за општину, подстиче развој културног и уметничког стваралаштва, обезбеђује средства за финансирање и суфинансирање програма и пројеката у области културе од значаја за општину, и ствара услове за рад музеја и библиотека и других установа културе чији је оснивач;“

**Закон о култури** („Службени гласник РС“, бр 72/2009, 13/2016, 30/2016 – испр. и 6/2020) Члан 4., став 2: “Јединица локалне самоуправе стара се о задовољавању потреба грађана у култури на својој територији и уређује поједина питања од интереса за своје грађане, као и начин њиховог остваривања, у оквиру права и обавеза утврђених Уставом и законом.” Чланом 7. дефинише се обавеза локалних самоуправа да донесу локалне планове развоја културе и обезбеде средства за остваривање предвиђених циљева, не дајући, притом, никакве ближе одреднице: “Јединица локалне самоуправе, у циљу старања о задовољавању потреба грађана у култури на својој територији, доноси план развоја културе у складу са законом и Стратегијом, а за који се средства за финансирање обезбеђују у буџету јединице локалне самоуправе.”

# Mеђународна регулатива

**Агендa одрживог развоја до 2030. годинe** са 17 циљева одрживог развоја и 169 циљних вредности покрива шири обухват него миленијумски циљеви и укључује све три кључне димензије одрживог развоја: економски раст, социјалну инклузију и заштиту животне среднине. Институционални развој, и сарадња, који треба да обезбеде владавину права и мир су такође покривени одговарајућим циљевима и циљним вредностима. Циљеви одрживог развоја су у корелацији са Планом развоја културе.

**Европска агенда за културу у глобализованом свету Европске комисије** (мај 2007.г.) - У документу су наведена три основна циља који чине културну стратегију за европске институције, државе чланице и културни и креативни сектор:

1. промовисање културне разноликости и међукултуралног дијалога,
2. промовисање културе као катализатора креативности у оквиру Лисабонске стратегије,
3. промовисање културе као виталног елемента у међународним односима Уније.

**Агенда 2021 за културу Уједињених градова и локалних самоуправа -** Агенда 21 за културу Уједињених градова и локалних самоуправа, усвојена 2004. године, сматра се “првим документом са глобалном мисијом који заговара успостављање темеља за активности градова и локалних самоуправа у области развоја културе”. Овај инструмент је настао из заједничке иницијативе локалних институција да уведу политику која се бави локалним стратегијама у области културе, културним правима и дужностима, као и проценом културног утицаја. Преко 300 градова се придружило Агенди 21 за културу. Сам документ садржи 67 чланова који се односе на питања односа културе и људских права; управљања; одрживости, и социјалне инклузије.

# 6. ВИЗИЈА И МИСИЈА

Планом развоја културе за период од 2024. до 2028. године дефинишу се:

1. Визија и мисија
2. Циљеви
3. Мере / активности и пројекти
4. Реализатори – носиоци и партнери у спровођењу мера / активности и пројеката
5. Рокови за спровођење мера / активности и пројеката
6. Индикатори остварења постављених циљева

**Визија** – Општина Нови Кнежевац је локална заједница у којој културно и уметничко стваралаштво и заштита културне баштине чине темељ очувања и развоја културног локалног идентитета, заједница која подстиче мултикултуралност, задовољава културне потребе својих становника, доприноси јачању осећања заједништва и развија се кроз сарадњу са домаћим и међународним актерима.

**Мисија** – Обезбеђивање услова (нормативних, организационих, материјалних, логистичких и др.) који ће омогућити развој културног и уметничког стваралаштва, заштиту и очување културне баштине, подршку локалним актерима у култури, равноправно учешће свих становника у културном животу заједнице и стварање културних садржаја доступних свима.

Општи циљ је подстицање развоја културе и унапређење улоге културе у животу грађана општине Нови Кнежевац *(показатељ на нивоу општег циља одређен као учешће грађана Новог Кнежевца у програмима установа културе, мерљив је према броју посета културним програмима, односно броју корисника установа културе, што су подаци доступни захваљујући извештајима установа културе са подручја општине)*

Финансијски оквир за реализацију Плана развоја културе биће дефинисан Одлуком о буџету општине Нови Кнежевац за сваку буџетску годину у периоду од 2024. до 2028. године, а према позицијама дефинисаним у Програмском буџету – Функција 820 – Програм 1201 – Програмска активност 0002 јачање културне продукције и уметничког стваралаштва.

Такође, део планираних активности ће бити реализован кроз пројекте којима ће се конкурисати код других државних органа, фондова и других домаћих и међународних извора финансирања као и средствима донатора.

Општина ће наставити да подржава програме и пројекте установа културе, удружења у култури, појединаца и других субјеката у култури којима се, у складу са Законом о култури, задовољавају општи интереси у области културе и то: стварање услова за подстицање културног и уметничког стваралаштва, ширење и унапређивање едукације у области културе; подстицање међународне културне сарадње; неговање културног наслеђа; подстицање примене нових технологија у култури, нарочито информационих технологија и дигитализације; подстицање младих талената у области културног и уметничког стваралаштва; стварање услова за подстицање самосталног културног и уметничког стваралаштва; подстицање аматерског културног и уметничког стваралаштва; подстицање дечијег стваралаштва и стваралаштва за децу и младе у култури; подстицање културног и уметничког стваралаштва особа са инвалидитетом и доступности свих културних садржаја особама са инвалидитетом.

# СИТУАЦИОНА АНАЛИЗА

# Актери у култури

На територији општине Нови Кнежевац поред Општинске управе, библиотеке „Бранислав Нушић“ културом се баве и удружења грађана од којих можемо истаћи следећа: КУД „Банат“,Удружење „Игралиште Цветислава Тисића“, КУД „Милан Ајваз“, Удружење „Милан Савић и Аница Савић Ребац“, КУД „Тисађенђе“, Удружење „Културна зона“, Музички центар „Виваче“, Културно историјско друштво „Ђорђе Сервијски“, КУД „Др Батхањи-Стратман Ласло“

## Установе културе

Установе културе су:

* + - * Дом културе у Српском Крстуру
      * Музеј у Подлокању
      * Позориште као део библиотеке „Бранислав Нушић“
      * Општинска библиотека „Бранислав Нушић““ основана од стране општинске управе
      * Дом културе КУД „Tiszagyőngye“
      * Oсновна музичка школа

.

**Дом културе у Српском Крстуру** – Изграђен је 1950. године када се 107 задругара организовало и са селом подигло тада Задружни дом у чију је градњу узидано 100.000 цигала који и данас краси село. У Дому је велика сала са 400 места како би се развијао културни живот места. Поред велике ту је и мала сала, продавница и друштвене просторије.

**Музеј у Подлокању** - У овом музеју се чува око 130 икона наших најпознатијих самоуких сликара, затим слике Милана Коњевића, Надежде Петровић, Саве Шумановића. Чува се преко 600 старих предмета од грнчарије и 15 кг керамике старе 5 миленијума. У дворишту музеја налази се парк скулптура савремених вајара, а неке од њих као што је она Михајла Пупина, дело академског вајара Саве Халугина красе и улице.

**Библиотека „Бранислав Нушић“** – Народна библиотека „Бранислав Нушић“ која данас делује у Новом Кнежевцу основана је 1951. године са мисијом организовања и развијања библиотечке делатности на овом поднебљу. 1964. године библиотека постаје матична и у свом називу добија име једног од најпознатијих српских књижевника свих времена. Од 1969. године библиотека је пресељена у данашњу зграду, некадашњи дворац породице Малдегем, која је адаптирана за потребе њеног рада. Зграда је под заштитом државе као споменик културе, налази се у парку који је такође под заштитом државе као споменик пејзажне архитектуре.

70-тих и 80-тих година прошлог века библиотека је функционисала у саставу различитих установа (Дом културе, Раднички универзитет „8. октобар“, Културно-образовни центар). Током свих тих година интеграција и трансформација она је задржала своје основно име. 1996. године одлуком Скупштине општине Нови Кнежевац библиотека се издваја и послује као самостална установа културе. Од 1997. године у Привредном суду Зрењанин региструје се као самостално правно лице под именом Народна библиотека „Бранислав Нушић“.

Народна библиотека „Бранислав Нушић“ основана је са циљем унапређења развоја друштвене заједнице општине Нови Кнежевац обезбеђивањем услова свим њеним грађанима слободном приступу информацијама.

Народна библиотека „Бранислав Нушић“ своју мисију остварује кроз своју делатност која обухвата следеће моменте: прикупљање, чување и коришћење књига, часописа и новина, списа, уметничких дела (слика и цртежа), картографских публикација, планова насеља, фотодокумената, репрографске грађе, плаката, фоно докумената, огласа и других дела која се умножавају штампањем или на сличан начин, као и рукописе и мемоарске грађе, односно прикупљање, обраду, чување и пружање информација и података који се односе на библиотечку грађу у циљу коришћења културне, васпитне, образовне, научне и друге сврхе, као и за унапређивање друштвеног, приватног, културног, образовног и научног развитка.

Поред те своје основне делатности, установа развија и друге облике културне делатности, културно-уметничке манифестације као што су књижевни сусрети, трибине, предавања, концерти, изложбе, такмичења рецитатора, позоришне и биоскопске представе и сл.

Сала библиотеке централно је место организовања културних манифестација у Новом Кнежевцу, књижевних и ликовних вечери, концерата озбиљне музике и других догађаја од културног кредибилитета за наше место. Протеклих година Сала библиотеке коришћена је и за седнице Скупштине општине, церемоније грађанског венчања, семинаре и стручне скупове. Овај репрезентативни простор окупља велики број посетилаца, и стоји свима на располагању.

Поред програма у организацији Народне библитеке „Бранислав Нушић“ (просечно 100), у Сали библиотеке и у позоришту одржавају се (просечно 250) различитих друштвених и културних догађаја у организацији других субјеката, као што су предшколска установа, школе, НВО, КУД-ови, удружења и други. Већина поменутих манифестација захтева и одређен број проба, са тим повећава и посећеност и број одржаних програма.

Народна библиотека као јавна библиотека регистована је за:

* Издавање књига, брошура, као и публикација о културним добрима,
* Заштита споменика културе,
* Чување и одржавање уметничко-историјских дела која се њој поверавају, као и да обезбеђује коришћење тих дела у културне и друге сврхе путем њиховог излагања у оквиру сталних и повремених изложби и на други начин, затим чување и одржавање тих дела а које се налазе ван установе,
* Истраживање и евидентирање материјала и добара која уживају претходну заштиту,
* Предлагање, проглашавање и утврђивање покретних културних добара,
* Вођење регистра и документације о културним добрима,
* Прикупљање, сређивање, чување, одржавање, покретних културних добара и спроводи мере техничке и физичке заштите,
* Организовање предавања и других пригодних облика културно-образовних делатности,
* Организовање музичких манифестација,
* Организовање позоришних и филмских представа,
* Прикупљање, сређивање и чување завичајне писане речи у књижном, некњижном и рукописном облику.

Културно-образовне активности:

* + Општинско такмичење рецитатора (крајем фебруара),
* Фестивал камерне музике „Тисин цвет“, постоји од 2005. године, а од 2008. године је библиотека организатор овог фестивала. С обзиром на то да фестивал превазилази оквире општинског нивоа, проглашен је од покрајинског значаја за културу.
* Обележавају се јубилеји поводом значајних годишњица и датума везаним за књижевност.
* Организују се позоришне представе (професионалне и аматерске) и биоскопске представе за одрасле и за децу,
* Књижевне вечери, промоције књига (или сусрети са писцима),
* Изложбе,
* Различите трибине (предавања).

Библиотека, осим своје библиотечко-информационе делатности има ширу улогу у области културе у својој општини.

**Дом културе КУД „Tiszagyőngye“ –** рестауриран и усељен 2013. године са циљем неговања и развоја Мађарске културе као и активне сарадње са културним заједницама осталих становника на регионалном и прекограничном нивоу. У самој згради одвија се свакодневни рад 120 чланова КУД-а у 3 фолклорне групе као и женског и девојачког хора. За музику и је задужена цитрашка секција а активна је и драмска секција. У згради постои кухиња као и смештајни капацитети за 25-30 особа.

**Основна музичка школа -** У мултинационалној и мултикултуралној средини у потиском месту на северу Баната, у општини на тромеђи Србије, Мађарске и Румуније, већ дуги низ година Основна музичка школа у Новом Кнежевцу, успешно ради и пружа могућност родитељима да својој деци омогуће квалитетно осмишљено слободно време. Уз музичко образовање, ученици од најранијег узраста усвајају истинске уметничке вредности, културу посећивања концерата и неретко се опредељују за музику као будућу професију.

Основна музичка школа у Новом Кнежевцу основнана је одлуком владе РС 1997. године, а до тада је своју делатност обављала у склопу Културно – образовног центра у Новом Кнежевцу. Седиште школе је у улици Краља Петра I Карађорђевића 15. Школа користи објекат са укупном површином од 900 m2 са осам учионица, концертном салом и пропратним просторијама, као и уређеним и ограђеним двориштем са летњом позорницом за одвијање манифестација у том периоду.

Основну музичку школу у Новом Кнежевцу похађа 150 ученика, укључујући и децу из насењених места: Српски Крстур и Банатског Аранђелова. За ученике из насељених места ОУ Нови Кнежевац финансира пут. За већину предмета, заступљен је подмлађен и стручан кадар. Настава се одвија двојезично – на српском и мађарском језику, те се негују вредности којима се ученици подстичу да упознају језик, културу и обичаје националности са којом живе у истом месту.

Културна и јавна делатност школе произилази из друштвене и културне улоге и афирмације у средини у којој се налази.Управо из тих разлога, основна мисија Основне музичке школе у Новом кнежевцу проширена је дефинисањем њене улоге кроз концепт општег културно – образовног развитка Новог Кнежевца и њеним централним местом у том концепту. Данашњи значај музичке школе за развитак колективне свести вишеструк је. Смернице њеног деловања уз шири концензус чине квалитетну платформу за едукативно – културолошки утицај на припадајућу средину.

Културно јавну делатност школа остварује и:

 - учествовањем на снимању радијских и телевизијских емисија и редовним оглашавањем у медијима

- организовањем манифестација:

1. Светски дан музике – Музички маратон
2. Новогодишњи концерт
3. Светосавска Академија
4. Наше руке дарују вам звуке
5. Да ли се чујемо

- организовањем систематског рада на педагошко – психолошком и музичко – стручном образовању родитеља ученика и других грађана.

 Један од значајних рада одсека школе јесте настава школског хора,  оркестра и камерне музике. Ученички камерни састави активно учествују на свим концертима у школи, али и бројним културним манифестацијама у граду. Ове активности омогућују сваком ученику да покаже свој труд и рад, омогућују ученицима да прате свој напредак кроз вишегoдишњу евалуацију и упоређивање себе са другима.

Додатно, пружају  мотивацију и подстрек за даљи рад. Наша школа својим активностима настоји да пружи могућност сваком ученику да испуни своја интересовања, потребе и да буде успешан. Ученици школе присутни су не само у такмичарским дисциплинама разноврсних смотри, сусрета, такмичења и фестивала, већ су и саставни део музичког живота своје средине. Уз музичко образовање, ученици од најранијег узраста усвајају истинске уметничке вредности, културу посећивања концерата и неретко се опредељују за музику као будућу професију.

Године 2010. школа је добила признање Скупштине општине Нови Кнежевац. У протеклим годинама  ученици наше школе учествовали су на такмичења у земљи и иностранству,  показавши изузетне резултате и освојивши бројне награде. Успех сваког појединца прихвађен је и промовисан као лични успех, успех школе и средине.

## Организације и удружења и остали актери у области културе

**Удружења грађана** су значајни реализатори различитих садржаја културно-уметничког стваралаштва и аматеризма. Последњих година, уз подршку и сарадњу Председника општине, своје програме и пројекте намењене грађанима Новог Кнежевца различитих узраста, у различитим областима културе, успешно реализују: КУД „Банат“,Удружење „Игралиште Цветислава Тисића“, КУД „Милан Ајваз“, Удружење „Милан Савић и Аница Савић Ребац“, КУД „Тисађенђе“, Удружење „Културна зона“, Музички центар „Виваче“, Културно историјско друштво „Ђорђе Сервијски“, КУД „Др Батхањи-Стратман Ласло“

# Манифестације у области културе

Kао сталне манифестације поред манифестација у оквиру делатности библиотеке „Бранислав Нушић“ и Основне музичке школе од значаја за општину дефинисане су: такмичење у кувању рибље чорбе, лагани Тиски спуст, дани села у оквиру општине Нови Кнежевац

Поред сталних манифестација реализују се и други културни програми које се односе на сваку калнедарску годину посебно као што је Лето на Тиси.

# Културна добра

Велики број објеката културно-споменичке баштине на подручју општине Нови Кнежевац представља потенцијал који може имати значајне позитивне импликације на културно-туристичку понуду наше општине. Посебно би истакли следеће: дворац у старом парку, зграда библиотеке, стари парк, археолошко налазиште Мајдан, капела Сервијски.

# ПЛАН / МЕРЕ И ЦИЉЕВИ

Планом развоја културе општине Нови Кнежевац утврђене су следеће мере:

Мера 1: Повећање доступности културних садржаја грађанима

Мера 2: Подстицање развоја културно-уметничког стваралаштва и аматеризма Мера 3: Подршка одржавању културних манифестација

Мера 4: Неговање културног наслеђа

# ПОВЕЋАЊЕ ДОСТУПНОСТИ КУЛТУРНИХ САДРЖАЈА ГРАЂАНИМА

Циљ ове мере је да се повећа доступност културних садржаја грађанима кроз прилагођавање услова спровођења културних догађаја различитим циљним групама.

Сврха мере је да се развију активности/пројекти/програми који подстичу прилагођавање и повећање доступности културних догађаја различитим друштвено осетљивим групама као и повећање броја простора прилагођених за реализацију културних садржаја.

|  |  |  |  |  |
| --- | --- | --- | --- | --- |
| **Активност** | **Рок** | | **Реализатори** | **Индикатори остварења циља** |
| ЦИЉ 1.1. Стварање услова за већу доступност културних садржаја | | | | |
| Функционисање Инфо мреже за  потребе комуницирања о културним садржајима нарочито за повлашћене и бесплатне улазнице - објаве о свим догађајима на сајту и фејсбук страници општине пре и после дешавања, достављање информација медијима (мејлинг листе, сајт Општине, друштвене мреже, мобилне апликације, састанци...) | | током целе године, на месечном нивоу | Канцеларија за Лер  Установе културе, удружења | Број објава, информација и наступа у промовисању културних садржаја на Општини |
| Постојање повлашћених цена и бесплатних улазница за одређене програме/манифестације и групе  посетилаца (социјално угрожени, особе са инвалидитетом, припадници других друштвено осетљивих група) | | током целе године | Канцеларија за Лер  Установе културе, удружења | Број/проценат бесплатних улазница по програму, број/проценат улазница по повлашћеној цени по  програму |
| **ЦИЉ** 1.2. Реализација програма културе у алтернативним јавним просторима (отвореним и затвореним) | | | | |
| Реализација позоришних представа,  изложби, концерата, креативних радионица, презентација стваралаштва | | Током целе године |  | Број и врста  програма/манифестација реализованих на јавним |

|  |  |  |  |  |
| --- | --- | --- | --- | --- |
| аматера и других садржаја на јавним просторима (паркови, игралишта, тргови, тржни центри и др.) | |  | Установе културе, Удружења | просторима, број  учесника/посетилаца већи за 2% у односу на  претходну годину |
| **ЦИЉ** | 1.3. Праћење и евалуација реализације културних садржаја | | |  |
| Анкетирање посетилаца догађаја и манифестација (4 анкете годишње, на укупном узорку од најмање 30 људи) ради представљања јавности | | Током целе године | Установе културе, удружења и др. субјекти у култури | Резултати анкете о задовољству корисника, извештаји о реализацији и броју посетилаца |
| **ЦИЉ** 1.4. Унапређење инклузије друштвено осетљивих група (деца, млади, старији, жене, особе са инвалидитетом, припадници етничких заједница) | | | | |
| Промоција стваралаштва друштвено осетљивих група, суфинансирање ових пројеката на конкурсу за културу и конкурсу за удружења | | Током целе године | Комисија за избор пројеката у области културе | Број одобрених пројеката који се односе на промоцију стваралаштва друштвено осетљивих група |

# ПОДСТИЦАЊЕ РАЗВОЈА КУЛТУРНО-УМЕТНИЧКОГ СТВАРАЛАШТВА И АМАТЕРИЗМА

Циљ ове мере је да се подигне ниво квалитета и разноврсности културних садржаја.

Сврха је да се кроз институцију конкурса подрже програми савременог стваралаштва и подстакне афирмација културног аматеризма и да у томе учествују грађани различитих узраста.

|  |  |  |  |  |
| --- | --- | --- | --- | --- |
| **Активност** | | **Рок** | **Реализатори** | **Индикатори остварења циља** |
| **ЦИЉ** | 2.1. Подршка савременом стваралаштву | |  |  |
| Расписивање јавног позива/конкурса за финансирање и суфинансирање и издвајање средстава за савремено уметничко стваралаштво за установе, удружења и појединце у различитим областима културе  Закључивање уговора са носиоциома пројеката који су одабрани за финансирање/суфинансирање на | | До краја јануара сваке године  До краја априла сваке године | Комисија за избор пројеката у култури | Број одобрених пројекта, број учесника/корисника пројеката  Број закључених уговора о финансирању/суфинансир. |

|  |  |  |  |  |
| --- | --- | --- | --- | --- |
| основу Одлуке Комисије о избору пројеката који ће се финансирати/ суфинансирати у текућој години | |  |  | пројеката у области културе |
| **ЦИЉ** | 2.2. Повезивање установа културе са образовно-васпитним установама | | |  |
| Успостављање и унапређивање сарадње између установа културе и образовно-васпитних установа (вртићи, основне и средње школе) | | Током целе године | Установе културе и други субјекти у култури | Потписани протоколи о сарадњи између установа културе и образовно- васпитних установа, годишњи извештаји о сарадњи између установа културе и образовно- васпитних установа |

# ПОДРШКА ОДРЖАВАЊУ КУЛТУРНИХ ПРОГРАМА И МАНИФЕСТАЦИЈА

Циљ ове мере је да се унапреди систем подршке културним манифестацијама.

|  |  |  |  |  |
| --- | --- | --- | --- | --- |
| **Активност** | | **Рок** | **Реализатори** | **Индикатори остварења циља** |
| **ЦИЉ** | 3.1. Унапређење система подршке културним програмима и манифестацијама | | |  |
| Издвајање средстава у буџету за реализацију културних програма и манифестација | | Новембар – децембар сваке године за наредну годину | Скупштина Општине  Општинско Веће | Усвојен буџет општине Нови Кнежевац са  предвиђеним износом средстава за реализацију планираних културних програма и манифестација |
| Реализација сталних манифестација од значаја за општину Нови Кнежевац у складу са годишњим планом и програмом манифестација: | | Током целе године | Канцеларија за Лер  Партнери из сектора културе, јавног и приватног сектора | Број одржаних манифестација, број и садржај програмских активности, број  учесника, број посетилаца |
| Анализа и вредновање, израда и  представљање Извештаја о реализацији културних програма и | | Март сваке године за претходну годину | Одељење за буџет и финансије | Израђен и представљен  Извештај о реализацији културних |

|  |  |  |  |
| --- | --- | --- | --- |
| манифестација |  | Канцеларија за Лер | програма и манифестација, као саставни део Извештаја о реализацији Плана развоја културе за сваку годину |

# НЕГОВАЊЕ КУЛТУРНОГ НАСЛЕЂА

Циљ мере је да се негује и промовише културно наслеђе.

Сврха мере је да се подрже пројекти, програми и манифестације којима се промовише неговање културног наслеђа, традиције и обичаја нашег народа, као и европске и светске културне баштине, културне разноликости и интеркулуралног дијалога, као и да се обезбеди одржавање споменика, спомен-плоча и скулптуралних дела на подручју општине (редовно одржавање чистоће, нега зелених површина, контрола расвете, поправка прилазних стаза и, по потреби, спровођење мера конзерваторске заштите)

|  |  |  |  |  |
| --- | --- | --- | --- | --- |
| **Активност** | | **Рок** | **Реализатори** | **Индикатори остварења циља** |
| **ЦИЉ** | 4.1. Неговање културног наслеђа, традиције и обичаја нашег народа | | |  |
| Подршка и редовно информисање  грађана о реализацији пројеката, | | Током целе године | Установе културе |  |

|  |  |  |  |
| --- | --- | --- | --- |
| програма и манифестација којима се промовише неговање културног наслеђа, традиције и обичаја нашег народа |  | Удружења грађана |  |
|  |  | Број објава на сајту и друштвеним мрежама и другим медијима |
| Реализација и редовно информисање грађана о пројектима, програмима и манифестацијама којима се промовише неговање културног наслеђа,  традиције и обичаја нашег народа | Током целе године | Удружења грађана Установе културе  Предшколска установа | Реализовано најмање 3  пројеката/програма/манифе стација које промовишу неговање културног наслеђа, традиције и  обичаја нашег народа |
|  |  |  | Број објава на сајту и друштвеним мрежама ГО Звездара и другим медијима |
| Одржавање споменика, спомен-плоча и скулптуралних дела на подручју | Током целе године, сваке године |  | Годишњи извештај ЈКП |

|  |  |  |  |
| --- | --- | --- | --- |
| општине (редовно одржавање чистоће, нега зелених површина, контрола расвете, поправка прилазних стаза и,  по потреби, спровођење мера конзерваторске заштите) |  | ЈКП 7 Октобар, Општинска управа |  |

# РЕАЛИЗАЦИЈА ПЛАНА, ПРАЋЕЊЕ, ВРЕДНОВАЊЕ УЧИНКА И ИЗВЕШТАВАЊЕ

У овом поглављу постављен је основ за праћење реализације Плана развоја културе, као и вредновање учинка који ће бити постигнут његовом реализацијом (у смислу утврђивања одговорности како за реализацију конкретних мера и активности, тако и за оствареност дефинисаних циљева Плана), затим за дефинисање рокова за извештавање, модела извештаја и одговорности за њихово састављање, а такође и интерне комуникације међу актерима укљученим у овај процес. Сврха овог поглавља јесте да се јасном поделом улога и одговорности, као и прецизирањем поступка реализације, праћења, вредновања и извештавања омогући постизање оптималних резултата у односу на планиране циљеве, мере и активности.

Реализацију Плана развоја културе пратиће два интегрална поступка: праћење и вредновање. Добре технике праћења реализације и вредновања учинка допринеће квантификовању исхода, анализи поступака, осмишљавању корака за унапређење и усклађивање Плана. Праћење и вредновање омогућиће увид у ток спровођења Плана, при чему се на тај начин оставља простор за уочавање евентуалних пропуста и предузимање конкретних акција за њихово превазилажење. Како би се вредновао степен реализације Плана, дефинисан је план његовог спровођења, при чему је са посебном пажњом успостављен механизам за његово праћење, који се огледа кроз формулисане индикаторе за сваки циљ и меру.

Праћење је сталан процес прикупљања информација преко дефинисаних индикатора за мерење напретка у реализацији дефинисаних циљева, односно мера. Наведени процес обезбеђује да се ограничена средства за развој културе искористе на најефикаснији начин. Он се усредсређује на испуњавање планираног и обавља се континуирано, при чему се прати реализација пројеката и идентификују се успеси и проблеми. На основу резултата праћења, прикупљених података, информација и извештаја, анализира се извршавање програмских активности и пројеката у оквиру дефинисаних циљева, односно мера. У процес праћења треба да буду укључени сви актери укључени у спровођење пројеката, представници општинске управе, као и актери у културном животу општине.

Вредновање се надовезује на праћење и неопходно је да се спроводи на почетку (ex ante), на средини (on going) и на крају периода за који је План дефинисан (ex post). Вредновање учинка подразумева оцену релевантности, ефикасности, ефективности и одрживости Плана у циљу његовог преиспитивања и унапређења, било у процесу његове ревизије или

током новог процеса стратешког планирања. Вредновање учинка Плана је потребно спроводити једном годишње, кaкo би сe oмoгућиo кoмплeтaн увид и прaћeњe свих aктивoсти прeдвиђeних Планом, као и на крају периода за који је План развоја културе донет.

Вредновање ће се спроводити уз узимање у обзир података и информација добијених од свих субјеката који су одговорни за спровођење мера односно активности предвиђених Планом, као и података и информација које су прибављене из других извора, а које се односе на учинке Плана развоја културе.

32

1. Узети су у обзир-Процена:

   *Друштвени објекти*: 5 објеката МЗ Нови Кнежевац и остали по насељеним местима општине, стара школа Филић, Сигет, Подлокањ и сала у Мајдану (укупно 9); *Културни објекти*: , позориште, мађарски дом културе, библиотека у Новом Кнежевцу, дом културе у С. Крстуру, дом културе у Б. Аранђелову и музеј у Подлокању, (укупно 6) ; *Спортско рекреативни објекти*: 6 фудбалских терена (фудбалски клубови) 5 фискултурних сала (ПУ, основне и средње школе), 7 отворених кошаркашких терена (Н. Кнежевац, Ђала, С. Крстур, Б. Аранђелово,), 6 отворених терена за рукомет и фудбал (на бетону, тартану, мулти-спорт подлогом и вештачком травом), 2 тениска терена на шљаци и на бетону у Н. Кнежевцу и одбојкашки терен на песку на обали реке Тисе. [↑](#footnote-ref-1)